SENA เลิกบ.ย่อย “เสนา วณิชฯ” เหตุปรับโครงสร้างธุรกิจ ยันไร้กระทบผลประกอบการ
SENA เลิกบ.ย่อย "เสนา วณิชฯ" เหตุปรับโครงสร้างธุรกิจ ยันไร้กระทบผลประกอบการ
20 ม.ค. 2564

บริษัท เสนาดีเวลลอปเม้นท์ จำกัด (มหาชน) หรือ SENA เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า จากมติที่ประชุมคณะกรรมการบริหารบริษัทฯ ครั้งที่ 3/2564 เมื่อวันที่ 20 ม.ค.64 ได้มีมติอนุมัติยกเลิกการลงทุน และสิ้นสภาพการเป็นบริษัทย่อย ได้แก่ บริษัท เสนา วณิช ดีเวลลอปเม้นท์ จำกัด ซึ่งประกอบธุรกิจอสังหาริมทรัพย์ โดยบริษัทฯถือหุ้นในสัดส่วน 45% มีทุนจดทะเบียนรวมทั้งสิ้น 600,000,000 บาท จำนวน 600,000 หุ้น แบ่งเป็นหุ้นละ 1,000 บาท
ทั้งนี้ เพื่อปรับเปลี่ยนนโยบายการลงทุนให้เหมาะสมกับโครงสร้างธุรกิจของบริษัทฯ โดยไม่ส่งผลกระทบต่อการดำเนินงานหรือฐานะการเงินของบริษัทฯ เนื่องจากบริษัทฯได้มีการขายเงินลงทุนให้กับผู้ถือหุ้นกลุ่มเดิม